CELEX: E2016P0004
Language: da
Date: 2016-03-02 00:00:00
Title: Sag anlagt den 2. marts 2016 af EFTA-Tilsynsmyndigheden mod Kongeriget Norge (Sag E-4/16)

15.9.2016   
            
            
               DA
            
            
               Den Europæiske Unions Tidende
            
            
               C 338/12
            
         Sag anlagt den 2. marts 2016 af EFTA-Tilsynsmyndigheden mod Kongeriget Norge
   (Sag E-4/16)
   (2016/C 338/14)
   EFTA-Tilsynsmyndigheden, rue Belliard 35, B-1040 Bruxelles, har ved Carsten Zatschler, Clémence Perrin og Marlene Lie Hakkebo som befuldmægtigede, den 2. marts 2016 anlagt sag mod Kongeriget Norge ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Kongeriget Norge har tilsidesat sine forpligtelser i henhold til artikel 33 i aftalen mellem EFTA-staterne om oprettelse af en tilsynsmyndighed og en domstol, idet det ikke inden udløbet af den frist, der var fastsat i den begrundede udtalelse, som EFTA-Tilsynsmyndigheden afgav til Kongeriget Norge i medfør af aftalens artikel 31, stk. 2, har truffet de nødvendige foranstaltninger til opfyldelse af Domstolens dom af 2. december 2013 i sag E-13/13 (EFTA-Tilsynsmyndigheden mod Kongeriget Norge).
            
         
               2.
            
            
               Kongeriget Norge tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               Søgsmålet vedrører den omstændighed, at Kongeriget Norges ikke inden den 8. september 2015 har efterkommet den begrundede udtalelse, som EFTA-Tilsynsmyndigheden afgav den 8. juli 2015 vedrørende Norges manglende opfyldelse af sine forpligtelser i henhold til artikel 33 i aftalen mellem EFTA-staterne om oprettelse af en tilsynsmyndighed og en Domstol (»tilsyns- og domstolsaftalen«) til at træffe de nødvendige foranstaltninger til opfyldelse af Domstolens dom af 2. december 2013 i sag E-13/13 (EFTA-Tilsynsmyndigheden mod Kongeriget Norge).
            
         
               —
            
            
               Sag E-13/13 vedrørte Kongeriget Norges opfyldelse af Europa-Parlamentets og Rådets direktiv 2005/60/EF af 26. oktober 2005 om forebyggende foranstaltninger mod anvendelse af det finansielle system til hvidvaskning af penge og finansiering af terrorisme.